**DRUŠTVO ZA UPRAVLJANJE INVESTICIONIM FONDOVIMA „POLARA INVEST“ A.D. BANJALUKA**

**NAPOMENE**

**uz finansijske izvještaje DUIF-a Polara Invest a.d. Banja Luka za period od**

**01.01.-30.06.2023. godine**

Banja Luka, juli 2023. godine

1. **OSNIVANJE I DJELATNOST**

Društvo za upravljanje investicionim fondovima „POLARA INVEST“ a.d. Banja Luka (u daljem tekstu: Društvo) je pravni sljedbenik Društva za upravljanje privatizacionim investicionim fondom „Polara Invest“ a.d. Banja Luka, koje je osnovano 29. septembra 2000. godine, na osnovu Rješenja Komisije za hartije od vrijednosti Republike Srpske (u daljem tekstu: KHOV) broj 04-UP-041-109/00 od 5. oktobra 2000. godine, kojim je izdata dozvola za rad Društva.

KHOV je 25. maja 2007. godine donijela Rješenje broj 01-UP-041-2078/07 kojim je data dozvola za nastavak poslovanja Društva za upravljanje privatizacionim investicionim fondom „Polara Invest“ a.d. Banja Luka kao društva za upravljanje investicionim fondovima.

Promjena naziva Društva i usklađivanje sa Zakonom o investicionim fondovima upisano je 7. marta 2008. godine u sudski registar broj 1-11785-00, na osnovu Rješenja Osnovnog suda u Banjaluci broj 071-0-Reg-08-000355.

Skraćeni naziv Društva : „POLARA INVEST“ a.d. Banja Luka

Sjedište Društva: Petra Preradovića 21, Banja Luka

Maticni broj Društva: 1937006

Šifra i naziv djelatnosti: 66.30 - djelatnosti upravljanja fondovima

Osnovna djelatnost Društva je osnivanje i upravljanje investicionim fondovima, odnosno ulaganje novčanih sredstava u ime i za račun akcionara otvorenih investicionih fondova, te obavljanje drugih poslova odredenih zakonom koji uređuje društva za upravljanje i investicione fondove.

Promjena upisa u sudski registar Okružnog privrednog suda u Banjaluci izvršena je 17.07.2015. godine, upisom smanjenja osnovnog kapitala poništenjem sopstvenih akcija. Društvo je povećanje osnovnog kapitala izvršilo pretvaranjem zakonskih rezervi i neraspoređene dobiti što je registrovano kod Okružnog privrednog suda u Banjaluci Rješenjem broj 057-0-Reg-16-000621 od 07.09.2016.godine. Ukupna vrijednost kapitala Društva, na dan 31.12.2022. godine, iznosi 649.394 KM, a struktura kapitala ima sledeći pregled:

* Akcijski kapital 253.000 KM, (506 akcija nominalne vrijednosti 500 KM).
* Zakonske rezerve 25 300 KM
* Nerealizovani dobitci/gubitci (HOV Europlantaže d.d. Hrvatska, ) 11.746 KM
* Neraspoređena dobit ranijih godina 361.006 KM
* Dobit tekućeg perioda 10.228 KM

Posljednja promjena upisa u sudski registar Okružnog privrednog suda u Banjaluci izvršena je 20.12.2021. godine upisom promjene lica ovlašćenog za zastupanje, izvršnog direktora - Pero Jandrić.

Akcije Društva glase na ime. Društvo je osnovano na neodredeno vrijeme.

Organi Društva su: skupština akcionara, upravni odbor i dva izvršna direktora. Članovi Upravnog odbora Društva su:

1. Sergij Furlan

2. Stanislav Furlan i

3. Davor Maksimović

Izvršni direktori Društva su Vladan Jović i Pero Jandrić.

U 2023. godini Društvo je imalo prosječno 6 zaposlenih.

09.09.2022. god. izvršeno je s36pajanje OAIF Polara Adriatic Fond (Rješ. KHOV br. 01-UP-51-322-7/22 od 05.07.2022.g.), OMIF Privrednik Invest (Rješ. KHOV br. 01- UP-51-322-5/22 od 05.07.2022.g.), na način da su cjelokupna imovina i obaveze navedenih fondova prenešene na OAIF Jahorina Koin. Fondovi OAIF Polara Adriatic Fond i OMIF Privrednik Invest su prestali da postoje navedenim danom spajanja.

1. **OSNOVE ZA PREZENTACIJU FINANSIJSKIH IZVJEŠTAJA**
   1. **Izjava o usaglašenosti**

Priloženi finansijski izvještaji predstavljaju finansijske izveštaje DUIF „POLARA INVEST“ a.d. Banja Luka i sastavljeni u skladu sa Zakonom o računovodstvu i reviziji Republike Srpske i drugim računovodstvenim propisima i profesionalnom rebulativom kaja se primjenjuje u Republici Srpskoj.

* 1. **Osnove za prezentaciju**

Finansijski izvještaji su sastavljeni za period koji se završava na dan 30.06.2023. godine i izraženi su u konvertibilnim markama (KM). Uporedne podatke predstavljaju finansijski izvještaji za period koji se završavao na dan 30.06.2022. godine.

Društvo je u sastavljanju ovih finansijskih izvještaja primjenjivalo računovodstvene politike obrazložene u napomeni 3 uz finansijske izvještaje, koje su zasnovane na računovodstvenim i poreskim propisima Republike Srpske.

Društvo vodi evidenciju i sastavlja finansijske izvještaje u skladu sa Zakonom o računovodstvu i reviziji Republike Srpske i ostalom primjenjivom zakonskom regulativom u Republici Srpskoj i BiH.

Pored toga, priloženi finansijski izveštaji su sastavljeni u formatu propisanom Pravilnikom o sadržini i formi obrazaca finansijskih izvještaja za privredna društva, zadruge, druga pravna lica i preduzetnike i Pravilnikom o sadržini i formi obrasca Izvještaja o promjenama na kapitalu.

*Načelo stalnosti poslovanja („going corcern“)*

Finansijski izvještaji su pripremljeni u skladu sa načelom stalnosti poslovanja („going corcern“), koji podrazumjeva da će Društvo nastaviti da posluje u doglednoj budućnosti.

* 1. **Standardi i tumačenja primjenjeni u pripremi finansijskih izvještaj**

U skladu sa Zakonom, pravna lica u Republici Srpskoj treba da sastave i prezentuju finansijske izveštaje u skladu sa relevantnim zakonskim i profesionalnim regulativama, koje podrazumijevaju Međunarodne računovodstvene standarde (IAS), Medunarodne standarde finansijskog izvještavanja (IFRS), Međunarodnog standarda finansijskig izvještavanja za male i srednje entitete (MSFI za SME), Kodeks etike za profesionalne računovode i prateća uputstva, objašnjenja i smjernice koje donosi Odbor za međunarodne računovodstvene standarde (IASB) i sva prateća uputstva, objašnjenja i smjernice koje donosi Međunarodna federacija računovoda (IFAC).

Računovodstveni i reviziski standardi su standardi, uputstva, objašnjenja, smjernice i načela definisani zakonom, objavljeni od prodesionalnog udruženja u saradnji sa Ministarstvom finansija.

Upravni odbor Saveza računovođa i revizora Republike Srpske (SRRRS) je od 19. februara 2021. godine donio Odluku o utvrđivanju i objavljivanju prevoda Međunarodnih standarda finansijskog izvještavanja (MSFI) iz 2018. godine. Prema ovoj Odluci, MSFI iz 2018. godine se obavezno primjenuju za finansijske izvještaje koji se sastavljaju na dan 31. decembra 2021. godine ili kasnije.

Upravni odbor SRRRS je 9. novembra 2021. godine donio Odluku o utvrđivanju i objavljivanju prevoda Međunarodnih standarda finansijskog izvještavanja (MSFI) iz 2020. godine. Prema ovoj Odluci, MSFI iz 2020. godine se obavezno primjenuju za finansijske izvještaje koji se sastavljaju na dan 31. decembra 2021. godine ili kasnije.

Promjene u Međunarodnim standardima finansijskog izvještaja, Međunarodnim računovodstvenim standardima, tumačenjima, kao i novousvojeni standardi i tumačenja izdate nakon 1. januara 2020. godine nisu objavljeni i usvojeni u Republici Srpskoj. U skladu sa ovimc ove promjene i novousvojeni standardi nisu primjenjene u sastavljanju priloženih izvještaja.

Uzimajući u obzir potencijalne materijalne efekte koje odstupanja računovodstvenih propisa Republike Srpske od MSFI i MRS mogu imati na fer prezentaciju finansijskih izvještaja Društva, priloženi finansijski izvještaji se ne mogu smatrati pripremljenim u punoj saglasnosti sa MSFI.

Rukovodstvo Društva ocjenjuje na osnovu trenutno raspoloživih informacija da primjena MSFI i tumačenja na snazi u tekućem periodu koji još uvijek nisu zvanično prevedeni i objavljeni u Republici Srpskoj te standarda i tumačenja koji još uvijek nisu stupili na snagu neće imati značajan uticaj na finansijske izvještaje Društva.

Objavljeni standardi i tumačenja na snazi u tekućem periodu koji još uvijek nusu zvanično prevedeni i usvojeni, kao i objavljeni standardi i tumačenja koji još uvijek nisu u primjeni, objelodanjeni su u napomenama u nastavku.

*Novousvojeni standardi, revizije i interpretacija standarda na snazi koji nisu u zvaničnoj primjeni u Republici Srpskoj.*

Sljedeći standardi, izmene standarda i tumačenja izdati od strane IASB odnosno IFRIC su trebali da budu primjenjeni u pripremi finansijskih izvještaja za periode koji su počeli nakon 1. januara 2021. godine, ali nisu primjenjeni pri pripremi ovih finansijskih izvještaja u skladu sa odlukama SRRRS ili još nisu zvanično prevedeni od strane Ministarstva finansija:

* Konceptualni okvir za finansijsko izvještavanje 2018 (izdat u martu 2018. godine, nema naveden datum primjene, na snazi od momenta objavljivanja);
* MSFI 16 „Lizing“ ( na snazi za godišnje periode koji počinju na dan ili nakon januara 2021. godine);
* IFRIC 23 „Neizvjesnosti u vezi sa tretmanom poreza na dobitak“ ( na snazi za godišnje periode koji počinju na dan ili nakon 1. januara 2020. godine);
* Godišnja unačređenja MSFI „Ciklus 2015-2017“ – MSFI 3, MSFI 11, MRS 12 i MRS 23, objavljena od strane IASB-a u decembru 2017. godine (na snazi za godišnje periode koji počinju na dan ili nakon 1. januara 2020. godine);
* Izmjene MSFI 9 „Finansijski instrumenti“ u vezi sa prevremenim otplatama sa negativnim komenzacijama (na snazi za godišnje periode koji počinju na dan ili nakon 1. januara 2020. godine);
* Izmjene MSFI 28 „Ulaganja u pridružene entitete i zajedničke poduhvate“ u vezi sa dugoročnim ulaganjima u pridružene entitete i zajedničke poduhvate (na snazi za godišnje periode koji počinju na dan ili nakon 1. januara 2020. godine);
* Izmjene MRS 19 „Primanja zaposlenih“ u vezi sa izmjenama, smanjenjem ili izmirenjem plana (na snazi za godišnje periode koji počinju na dan ili nakon 1. januara 2020. godine);
* Izmjene MSFI 3 „Poslovne kombinacije“ (na snazi za godišnje periode koji počinju na dan ili nakon 1. januara 2021. godine);
* Izmjene MRS 1 i MRS 8 u vezi sa depinicojom materijalnosti (na snazi za godišnje periode koji počinju na dan ili nakon 1. januara 2021. godine);
* Izmjene MSFI 2, MSFI 6, MSFI 14 MRS 1, MRS 8, MRS 34, MRS 37, MRS 38, IFRIC 12, IFRIC 19, IFRIC 20, IFRIC 22 I SIC -32 zbog usaglašavanja sa novim Okvirom za finansijsko izvještavanje (na snazi za godišnje periode koji počinju na dan ili nakon 1. januara 2021. godine) i
* Izmjene MSFI 9, MRS 39, MSFI 4, MSFI 7 i MSFI 16 –„Reforma referentnih kamatnih stopa“ (na snazi za godišnje periode koji počinju na dan ili nakon 1. januara 2021. godine).

*Novousvojeni standardi, revizije i interpretacije standarda koji nisu stupili na snagu*

Sljedeći standardi, izmjene standarda i tumačenja izdati su od strane IASB odnosos IFRIC do dana usvajanja ovih finansijskih izvještaja, ali još nisu stupili na snagu, niti je objavljen njihov prevod od strane Ministarstva finansija, te nisu primjenjeni prilikom pripreme ovih finansijskih izvještaja:

* MSFI 17 „Ugovori o osiguranju“, uključujući izmjene MSFI 17 (na snazi za godišnje periode koji počinju na dan ili nakon 1. januara 2023. godine) ;
* Izmjene MRS 1 „Prezentacija finansijskih izvještaja“- u vezi sa klasifikacijom obaveza kao kratkoročnih ili dugoročnih (na snazi za godišnje periode koji počinju na dan ili nakon 1. januara 2023. godine);
* Izmjene MRS 16 u vezi sa prihodima od nekretnina, postrojenja i opreme prije njihovog stavljanja u upotrebu (na snazi za godišnje periode koji počinju na dan ili nakon 1. januara 2022. godine);
* Izmjene MRS 37 „Rezervisanja, potencijalne obaveze i potencijalna imovina“ – Štetni ugovori – Troškovi ispunjenja ugovora (na snazi za godišnje periode koji počinju na dan ili nakon 1. januara 2022. godine);
* Izmjene i dopune različitih standarda zbog „Poboljšanja MSFI-jeva (Ciklus 2018-2020) koji proizlaze iz godišnjeg projekta poboljšanja MSFI-jeva ( MSFI 1, MSFI 9, MSFI 16 i MRS 41) prvenstveno radi uklanjanja nedosljednosti i pojašnjavanja formulacija (Izmjene MSFI 1, MSFI 9 i MRS 41 (na snazi za godišnje periode koji počinju na dan ili nakon 1. januara 2022. godine);
* Izmjene MSFI 3 Poslovna spajanja – Reference i konceptualni okvir s izmjenama i dopunama MSFI 3 (na snazi za godišnje periode koji počinju na dan ili nakon 1. januara 2022. godine);
* Izmjene MSFI 4 „Ugovori o osiguranju“- Produženje privremenog izuzeća od primjene MSFI 9 (datum isteka privremenog izuzeća od MSFI 9 produžen je na godišnje periode koji počinju na ili nakon 1. januara 2023.)
* Izmjene MSFI 10 „Konsolidovani kinansijski izvještaji“ i MRS 28 „ulaganja u pridružena društva izajedničke poduhvate“- Prodaja ili doprinos imovine između investitora i njegove priduženosti društva ili zajedničkog poduhvata i dalje izmjene i dopune (datum stupanja na snagu odložen na neodređeno vrijeme do okončanja istraživačkog projekta o kapitalnoj metodi).
* Izmjene MRS 1 u vezi sa objavljivanjem računovodstvenih politika u finansijskim izvještajima entiteta (na snazi za godišnje periode koji počinju na dan ili nakon 1. januara 2023. godine);
* Izmjene MRS 8 u vezi sa definicijom računovodstvenih procjena(na snazi za godišnje periode koji počinju na dan ili nakon 1. januara 2023. godine).
  1. **Korišćenje procjenjivanja**

Prezentacija finansijskih izvještaja zahtjeva od rukovodstva korišćenje najboljih mogućih procjena i razumnih pretpostavki, koje imaju efekta na prezentovane vrijednosti sredstava i obaveza i objelodanjivanje potencijalnih sredstava i obaveza na dan sastavljanja finansijskih izvještaja, kao i prihoda i rashoda u toku izvještajnog perioda. Ove procjene i pretpostavke su zasnovane na informacijama raspoloživim na dan sastavljanja finansijskih izvještaja, a budući stvarni rezultati mogu se razlikovati od procijenjenih iznosa.

**3. PREGLED ZNAČAJNIH RAČUNOVODSTVENIH POLITIKA**

Računovodstvene politike date u nastavku Društvo konzistentno primjenjuje u svim periodima prezentovanim u ovim finansijskim izvještajima.

**3.1. Poslovne promene u stranoj valuti**

Poslovne promjene nastale u stranoj valuti su preračunate u KM po srednjem kursu valute utvrđenom na međubankarskom tržištu deviza, koji je važio na dan poslovne promjene. Monetarne pozicije iskazane u stranoj valuti na dan bilansa stanja, preračunate su u KM prema srednjem kursu utvrđenom na međubankarskom tržištu deviza, koji je važio na dan bilansa. Nemonetarne pozicije preračunate su u KM prema srednjem kursu valute koji je važio na dan poslovne promjene. Pozitivne i negativne kursne razlike nastale po osnovu izvršenih plaćanja i naplata u stranim sredstvima plaćanja u toku godine kao i kursne razlike nastale prilikom prevođenja sredstava i obaveza iskazanih u stranoj valuti na dan bilansa iskazuju se u bilansu uspjeha Društva, kao prihodi/rashodi po osnovu kursnih razlika u okviru pozicije finansijskih prihoda/rashoda. Potraživanja u koje je ugrađena valutna klauzula preračunata su u KM po srednjem kursu valute koji je važio na dan bilansa. Pozitivni i negativni efekti nastali po ovom osnovu ikazani su u bilansu uspjeha Društva, kao prihodi/rashodi po osnovu efekta ugovorene zaštite od rizika u okviru kategorije ostalih prihoda/rashoha.

Zvanični kursevi za EUR primijenjeni za preračun deviznih pozicija bilansa stanja u KM bili su sledeči:

|  |  |  |
| --- | --- | --- |
| Valuta | 30.06.2023. | 30.06.2022. |
| EUR | 1,955830 | 1,955830 |

**3.2. Finansijski instrumenti**

**3.2.1. Finansijska sredstva**

*Klasifikacija*

Društvo određuje klasifikaciju svojih finansijskih sredstava prilikom početnog priznavanja.

Finansijska sredstva se početno priznaju po fer vrijednosti uvečanoj za, u slučaju finansijskih sredstava koja nisu po fer vrijednosti kroz bilans uspjeha, direktne troškove transakcije.

U skladu sa MSFI 9, finansijska sredstva Društva odmjeravaju se:

* po amortizovanoj vrijednosti, u visini očekivanih budućih tokova gotovine,
* po fer vrijednosti kroz ostali ukupan rezultat ili
* po fer vrijednosti kroz bilans uspjeha.

Izvršni direktori Društva su donijeli odluku o prvoj primjeni MSFI 9, prema kojoj je iskorištena mogućnost data standardom da se investicije u instrumente kapitala koje su do dana prve primjene bile klasifikovane kao raspoložive za prodaju primjenom MSFI 9 vrednuju po fer vrijednosti kroz ostali ukupan rezultat.

*Krediti i potraživanja*

Krediti i potraživanja predstavljaju nederivatna finansijska sredstva sa fiksnim ili utvrdivim rokovima plaćanja, koja se ne kotiraju ni na jednom aktivnom tržištu. Uključuju se u tekuća sredstva, osim ukoliko su im rokovi dospijeća duži od 12 mjeseci nakon datuma bilansa stanja. U tom slučaju se klasifikuju kao dugoročna sredstva.

Potraživanja se sastoje od potraživanja od kupaca, povezanih pravnih lica i inostranstvu i ostalih potraživanja.

Na dan 30.06.2023. godine pozajmica drugom pravnom licu je u ukupnom iznosu od 242.700 KM.

*Gotovina i gotovinski ekvivalenti*

Gotovinski ekvivalenti i gotovina uključuju gotovinu u blagajni, depozite kod komercijalnih banaka, kao i visoko likvidna sredstva koja se mogu brzo konvertovati u poznate iznose gotovine, uz beznačajan rizik od promjene vrijednosti.

*Vrijednovanje finansijskih sredstava*

Krediti i potraživanja, kao i finansijska sredstva koje se drže do dospijeća, vrednuju se po amortizovanoj vrijednosti korišćenjem metoda efektivne kamatne stope.

Potraživanja od kupaca se početno vrednuju po cijeni transakcije, ako potraživanja ne sadrže značajnu komponentu finansiranja u skladu sa MSFI 15.

Potraživanja se umanjuju za očekivanje kreditne gubitke tokom njihovog vijeka trajanja.

Otpis kratkoročnih potraživanja i plasmana, kod kojih postoji vjerovatnoča nenaplativosti vrši se indirektim otpisivanjem, dok se u slučajevima kada je nemogućnost naplate izvjesna i dokumentovana otpis, u cijelini ili djelimično, vrši direktnim otpisivanjem.

U procjeni odgovarajućeg iznosa gubitka od obezvređivanja za sumnjiva potraživanja, Društvo se oslanja na starost potraživanja, ranije iskustvo sa otpisom, i promjene u uslovima plaćanja. Ovo zahtjeva procjene vezane za buduće naplate. Stvarni nivo potraživanja koja su naplaćena može da se razlikuje od procijenjenih nivoa naplate, što može pozitivno ili negativno da se odrazi na rezultate poslovanja. Odluku o indirektnom otpisu, odnosno ispravci vrijedonsti potraživanja preko računa ispravke vrijednosti donosi rukovodstvo Društva. Otpis potraživanja se vrši pod uslovom da su potraživanja prethodno bila uključena u prihode Društva, da je potraživanje u knjigama Društva otpisano kao nenaplativo i da Društvo nije moglo da naplati potraživanje sudskim putem. Odluku o direktnom otpisu potraživanja donose izvršni direktori Društva.

*Vrijednovanje po amortizovanim vrijednostima*

Amortizovana vrijednost finansijskog sredstva je iznos po kome se sredstva inicijalno vrednuju, umanjen za otplate glavnice, a uvećan ili umanjen za akumuliranu amortizaciju korišćenjem metoda efektivne kamatne stope.

*Vrijednovanje po fer vrijednosti*

Fer vrijednost pojedinih finansijskih instrumenata iskazanih po nominalnoj vrijednosti je približno jednaka njihovoj knjigovodstvenoj vrijednosti. Ovi instrumenti obuhvataju gotovinu, kao i potraživanja i obaveze koje nemaju ugovoreno dospijeće, ni ugovorenu fiksnu kamatnu stopu. Ostala potraživanja i obaveze se svode na sadašnju vrijednost diskontovanjem budućih novčanih tokova uz korišćenje tekućih kamatnih stopa. Rukovodstvo je mišljenja da usled prirode poslovanja Društva i njegovih opštih politika, nema značajnih razlika između knjigovodstvene i fer vrijednosti finansijskih sredstava i obaveza.

***3.2.2.Finansijske obaveze***

U skladu sa MSFI 9, Društvo sve finansijske obaveze klasifikuje po amortizovanoj vrijednosti.

Finansijske obaveze se početno priznaju po fer vrijednosti uvećanoj za troškove transakcije koji se mogu direktno pripisati sticanju ili emitovanju finansijske obaveze.

Finansijske obaveze Društva uključuju obaveze prema dobavljačima i ostale obaveze iz poslovanja, te kredite i pozajmice.

Obaveza je tekuća ukoliko se očekuje da bude izmirena u redovnom toku poslovnog ciklusa Društva odnosno koja dospijeva u periodu od 12 mjeseci nakon datuma bilansa stanja. Sve ostale obaveze se klasifikuju kao dugoročne.

***3.2.3 Prestanak priznavanja finansijskih instrumenata***

*Finansijska serdstva*

Finansijsko sredstvo (ili dio finsnsijskog sredstva, ili grupe finansijskih sredstava) prestaje da se priznaje ukoliko je :

* Došlo do isteka prava na priliv novca po osnovu tog sredstva;
* Društvo prenijelo finansijsko sredstvo i taj prenos se kvalifikuje za prestanak priznavanja u skladu sa paragrafom 3.2.6 MSFI 9.

Prenos finansijskih sredstava se vrši samo kada:

* Društvo prenosi ugovorena prava na primanje tokova gotovine od finansijskog sredstva; ili
* Društvo zadržava ugovorena prava na primanje tokova gotovine od finansijskog sredstva, ali je preuzelo ugovorenu obavezu da isplaćuje tokovo gotovine jednom ili više primalaca.

*Finansijske obaveze*

Finansijska obaveza prestaje da se priznaje kada je ona ugašena, to jest kada je ugovorom određena obaveza ispunjena, otkazana ili je istekla.

**3.3. Osnovna sredstva**

Novonabavljena osnovna sredstva se vrednuju po nabavnoj vrijednosti koju čini vrijednost po fakturi dobavljača uvećana za troškove nabavke i aktiviranja i srazmjeran dio poreskih obaveza i troškova finansiranja.

Izdaci za opremu se priznaju kao sredstvo ako i samo ako je verovatno da će buduće ekonomske koristi povezane sa tim sredstvom priticati u Društvo i ako se izdaci za to sredstvo mogu pouzdano mjeriti.

Nabavke opreme tokom godine evidentirane su po nabavnoj vrijednosti koju čini faktura dobavljača uvećana za zavisne troškove nabavke i troškove dovođenja sredstva u stanje funkcionalne pripravnosti.

Saglasno usvojenoj računovodstvenoj politici, na dan bilansa stanja, rukovodstvo Društva analizira vrijednosti po kojima su prikazana nematerijalna i materijalna imovina Društva. Ukoliko postoji indikacija da je neko sredstvo obezvređeno, nadoknadiv iznos te imovine se procenjuje kako bi se utvrdio iznos obezvrijeđenja.

Ukoliko je nadoknadivi iznos nekog sredstva procenjen kao niži od vrijednosti po kojoj je to sredstvo prikazano, postojeća vrijednost tog sredstva se umanjuje do visine nadoknadive vrijednosti, koju predstavlja vrijednost veća od neto prodajne vrijednosti i vrijednosti u upotrebi. Gubitak zbog obezvrijeđenja se priznaje u iznosu razlike, na teret rashoda. Dobici od prodaje opreme se knjiže direktno u korist ostalih prihoda. Gubici po osnovu prodaje ili rashodovanja opreme terete ostale rashode.

Amortizacija opreme obračunava se po linearnom metodu primjenom amortizacionih stopa koje su određene tako da se nabavna vrijednost opreme amortizuje u jednakim godišnjim iznosima u toku vijeka trajanja, s ciljem da se sredstva u potpunosti otpišu u toku njihovog korisnog vijeka trajanja.

Amortizacija sredstava aktiviranih u toku godine se obračunava kada se sredstva stave u upotrebu, odnosno počev od narednog meseca od datuma nabavke na nabavnu vrijednost.

**3.4.Kapital**

Kapital Društva obuhvata osnovni kapital po osnovu udjela osnivača, rezerve, revalorizacione rezerve i akumulirani rezultat. Kapital Društva obrazovan je iz uloženih sredstava osnivača Društva. Osnivač ne može povlačiti sredstva uložena u osnovni kapital Društva.

**3.5. Penzijske i ostale naknade zaposlenima**

Kratkoročne naknade zaposlenima Društvo plaća doprinose iz ličnih primanja utvrđene zakonom tokom godine, na bazi bruto zarada zaposlenih. Troškovi doprinosa priznaju se u bilansu uspjeha u istom periodu kao i troškovi zarada na koje se odnose. Društvo nema dodatnih obaveza za naknade zaposlenima po ovom osnovu. U skladu sa Zakonom o radu Društvo može zaposlenima, pri otkazu ugovora o radu ili penzionisanju isplatiti otpremninu u visini prosjeka do tri mjesečne plate ostvarene od strane zaposlenog.

Prema MRS 19 „Naknade zaposlenima“, zahtjeva se obračun i ukalkulisavanje sadašnje vrijednosti akumuliranih prava zaposlenih na otpremnine i jubilarne nagrade. Društvo ne vrši ovaj obračun.

**3.6. Porezi i doprinosi**

Tekući porez na dobitak Tekući porez na dobitak predstavlja iznos koji se obračunava i plaća u skladu sa Zakonom o porezu na dobit. Tekući porez na dobitak predstavlja iznos koji se obračunava primjenom propisane poreske stope od 10% na osnovicu utvrđenu prijavom poreza na dobit koju predstavlja iznos dobitka prije oporezivanja po odbitku efekata usklađivanja prihoda i rashoda.

Poreski propisi Republike Srpske ne predviđaju mogućnost da se poreski gubici iz tekućeg perioda mogu koristiti kao osnova za povraćaj poreza plaćenog u prethodnim periodima. Međutim, gubici iz tekućeg perioda iskazani u poreskom bilansu mogu se koristiti za umanjenje poreske osnovice budućih obračunskih perioda, ali ne duže od pet godina.

*Odloženi porez na dobitak*

Odloženi porez na dobitak se obračunava korišćenjem metode utvrđivanja obaveza prema finansijskim izvještajima, za privremene razlike proizašle iz razlike između poreske osnove imovine i obaveza u izvještaju o finansijskom položaju i njihove knjigovodstvene vrijednosti. Važeće poreske stope na dan izvještaja o finansijskom položaju ili poreske stope koje su nakon tog dana stupile na snagu, koriste se za utvrđivanje razgraničenog iznosa poreza na dobitak. Odložene poreske obaveze se priznaju za sve oporezive privremene razlike. Odložena poreska sredstva se priznaju za sve odbitne privremene razlike i efekte poreskih gubitaka i poreskih kredita, koji se mogu prenositi u naredne fiskalne periode, do stepena do kojeg će vjerovatno postojati oporezivi dobitak od kojeg se prenijeti poreski gubitak i krediti mogu umanjiti.

*Porezi i doprinosi koji ne zavise od rezultata*

Porezi i doprinosi koji ne zavise od rezultata predstavljaju plaćanja prema važećim republičkim i opštinskim propisima radi finansiranja raznih komunalnih i republičkih potreba. Ovi porezi i doprinosi uključeni su u okviru poslovnih rashoda. Porez na dodatu vrijednost Zakonom o porezu na dodatu vrijednost uvedena je obaveza i regulisan je sistem plaćanja poreza na dodatu vrijednost (PDV) na teritoriji Bosne i Hercegovine, počevši od 1. januara 2006. godine, čime je zamijenjen sistem oporezivanja primjenom poreza na promet proizvoda i usluga. Društvo ne ostvaruje prihode oporezive porezom na dodatu vrijednost, te nije registrovano kao obveznik indirektnih poreza.

**3.7. Prihodi**

Prihodi od prodaje učinaka Društva obuhvataju naknade po osnovu provizije za upravljanje otvorenim investicionim fondovima. Provizija za upravljanje obračunava se na osnovu Zakona o investicionim fondovima i Pravilnika o utvrdivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda, odnosno u skladu sa prospektom i statutom fonda i ugovorima o upravljanju fondom između Društva i fondova.

Društvo upravlja sa dva otvorena investiciona fonda – OAIF Adriatic Balanced (u daljem tekstu: Adriatic Balanced) i OAIF Jahorina Koin (u daljem tekstu: Jahorina Koin),

Naknade društvu za upravljanje (3,5% godišnje) obračunava se dnevno na osnovu neto vrijednosti Fonda. Prihod se priznaje u momentu nastanka, bez obzira na vrijeme plaćanja. Evidencija prihoda se usaglašava sa potvđivanjem banke depozitara. Prihodi i rashodi, ostali prihodi i ostali rashodi poslovanja se knjiže po načelu uzročnosti prihoda i rashoda. Prihodi i rashodi od kamata se priznaju na obračunskoj osnovi u vremenu na koje se odnose i prikazani su u neto iznosu u okviru dobitka, odnosno gubitka od finansiranja.

**3.8. Troškovi poslovanja**

Troškovi poslovanja predstavljaju sve izdatke nastale u odnosu na fakturisane prihode, a obuhvataju troškove materijala, energije, goriva, bruto zarada, kao i opšte troškove poslovanja neophodne za ostvarivanje prihoda. U skladu sa ugovorom o upravljanju fondom i Zakonom o investicionim fondovima, Društvo snosi sve troškove otvorenih investicionih fondova kojim upravlja.

**4. Prihodi**

***4.1. Poslovni prihodi -*Napomena 5BU**

Osnovni poslovni prihod Društva je prihod od provizije za upravljanje Fondom koji je obračunat na osnovu Izvještaja Centralnog registra hartija od vrijednosti Banja Luka kao Depozitara, a na način kako je to navedeno u tački 3.7. ovoga izvještaja. Ovaj prihod je ostvaren u iznosu od KM 213.486 KM od čega je prihod po osnovu upravljanja 212.513 KM i prihod od izlazne naknade 973 KM.

|  |  |  |
| --- | --- | --- |
| **Opis** | **2023** | **2022** |
| Prihodi od prodaje učinaka | 213.486 | 245.865 |
| Ostali poslovni prihodi |  |  |
| **Ukupno poslovni prihodi** | **213.486** | **245.865** |

**4.2. Finansijski prihodi *-*Napomena 6BU**

Finansijski prihodi su iskazani po osnovu kamata na depozit po viđenju kod poslovnih banaka.

|  |  |  |
| --- | --- | --- |
| **Opis** | **2023** | **2022** |
| Prihodi od kamata | 0,00 | 1.771 |
| **Ukupno finansijski prihodi** | **0,00** | **1.771** |

**5. Rashodi *-* Napomena 7BU**

***5.1. Poslovni rashodi***

|  |  |  |  |
| --- | --- | --- | --- |
| Opis | 30.06.2023 | | 30.06.2022 |
| Troškovi kancelarijskog i režijskog materijala | 391 | | 721 |
| Troškovi elektro energije | 1.682 | | 2.983 |
| Troškovi goriva | 1.029 | | 998 |
| Troškovi vode | 130 | | 103 |
| UKUPNO: | **3.232** | | **4.805** |
|  |  | |  |
| Opis | **30.06.2023** | **30.06.2022** | |
| Troškovi bruto zarada | 112.956 | 101.940 | |
| Troškovi bruto naknada UO DUIF Polara Invest | 5.997 | 6.020 | |
| Troškovi otpremnina | 7.500 | 0 | |
| Troškovi zaposlenih na službenom putu | 1.470 | 756 | |
| Ostale naknade zaposlenim | 12.937 | 1.737 | |
| UKUPNO: | **140.860** | **110.543** | |
|  |  |  | |
| Opis | **30.06.2023** | **30.06.2022** | |
| Troškovi PTT usluga | 1.701 | 1.747 | |
| Troškovi usluga održavanja | 947 | 900 | |
| Troškovi zakupa | 8.400 | 6.000 | |
| Trošak novinskih oglasa | 617 | 587 | |
| Trošak komunalnih usluga | 195 | 165 | |
| UKUPNO | **11.860** | **9.399** | |

**5.2. Nematerijalni troškovi**

Najznačajniji troškovi u ovoj kategoriji ostvareni su po osnovu troškova neproizvodnih usluga i to najvećim dijelom po osnovu tehničke podrške informacionom sistemu 4.481 KM, naknade depozitaru u iznosu od 8.501 KM, revizorske usluge 5.031 KM, naknada CR HOV u iznosu od 4.660 KM, naknada KHOV RS 5.977 KM, troškovi cemt dozvola 500 KM, troškovi usluga RFBBH 1.345 KM, troškovi advokatskih usluga 3.819 KM, troškovi stručnog usavršavanja (seminari) 1.234 KM, usluge čišćenja prostorija 1.018 KM, troškovi prevoda 1.805 KM, iznajmljivanje kopir aparata 177 KM, troškovi amortizacije 510 KM.

|  |  |  |
| --- | --- | --- |
| **Opis** | **30.06.2023** | **30.06.2022** |
| Troškovi neproizvodnih usluga | 34.398 | 59.917 |
| Troškovi reprezentacije | 710 | 560 |
| Troškovi sudskih , administrativnih i drugih taksa i naknada | 488 | 7.354 |
| Kamate po ostalim obavezama | 1665 |  |
| **UKUPNO** | **37.261** | **67.831** |

**6. KRATKOROČNA POTRAŽIVANJA -Napomena 1BS**

Kratkoročna potraživanja na dan 30.06.2023. godine iznose 242.700 KM, od čega je 2700 KM na ime dužnika MASSIMO HOLDING d.o.o. Sarajevo, a iznos od 240.000 KM je na ime dužnika FEĐA KRIVOŠIĆ iz Sarajeva.

Vodi se sudski spor kod Općinskog suda u Sarajevu broj: 65 0 P 958627 22 P, sa Feđom Krivošićem zbog namirenja dospjelog duga od 240.000,00 KM.

**8. GOTOVINA I GOTOVINSKI EKVIVALENTI – Napomena 2BS**

Gotovina koja se nalazi na računima u poslovnim Bankama na dan 30.06.2023. godine iznosi 383.962 KM. Iskazano stanje odgovara stanju na transakcionim računima kod poslovnih banaka i blagajničkog dnevnika Društva na dan bilansiranja.

|  |  |  |
| --- | --- | --- |
| Opis | Stanje 30.06.2023. | Stanje 30.06.2022. |
| Gotovina na žiro-računima | 383.600 | 91.742 |
| Gotovina u blagajni | 362 | 27 |
| Gotovina na deviznim računima | **383.962** | **91.769** |

**9.** **KAPITAL**

Društvo je inicijalno osnovano sa akcijskim kapitalom u visini od 500,000 KM podijeljenim na 1.000 običnih (redovnih) akcija, nominalne vrijednosti od 500 KM po akciji. Osnovni sud u Banjaluci je dana 26.12.2008, godine donio Rješenje broj 071-0-Reg-08- 002570 kojim je upisana promjena (istupanje osnivača Gorana Šakotića i Borislava Pandžića) i sticanje sopstvenih akcija kod Društva (98 sopstvenih akcija, iznos uloga 49,000 KM), Ove akcije su poništene Rješenjem Okružnog privrednog suda Banjaluka broj 057-0- Reg-10-001939 od 26. novembra 2010. godine, te je po tom osnovu u sudski registar upisano smanjenje osnovnog kapitala Društva, koji od novembra 2010. godine iznosiio 451,000 KM.

Okružni privredni sud Banjaluka je 24.12.2010. godine donio Rješenje broj 057-0-Reg- 10-002197, kojim je upisana promjena (istupanje osnivača Milana Subotića iz Kozarske Dubice) i sticanje sopstvenih akcija kod Društva (98 sopstvenih akcija, iznos uloga 49,000 KM). Okružni privredni sud u Banjoj Luci je 15.11.2012. godine donio Rješenje broj 057-0- Reg-12-001880, kojim je upisano smanjenje kapitala Društva, koji tada iznosi 402,000 KM (804 akcije nominalne vrijednosti 500 KM).

Okružni privredni sud u Banjoj Luci je 20.12.2012. godine donio Rješenje broj 057-0- Reg-12-003020, kojim je upisana promjena akcionara Društva (istupanje akcionara Milke Trivanović i sticanje sopstvenih akcija). U sudski registar Okružnog privrednog suda u Banjoj Luci 22.04.2014. godine upisana je promjena odnosa u akcionarskim udjelima.

Promjena upisa u sudski registar Okružnog privrednog suda u Banjoj Luci izvršena je 17.07.2015, godine, upisom smanjenja osnovnog kapitala poništenjem sopstvenih akcija. Društvo je povećanje osnovnog kapitala izvršilo pretvaranjem zakonskih rezervi i neraspoređene dobiti što je registrovano kod Okružnog privrednog suda u Banjaluci Rješenjem broj 057-0-Reg-16-000621 od 07.09.2016.godine.

Ukupna vrijednost kapitala Društva na dan 30.06.2023.g. iznosi 253.000 KM (506 akcija nominalne vrijednosti 500,00 KM).

vlasnička struktura Društva:

|  |  |  |  |
| --- | --- | --- | --- |
| Ime i prezime/ Naziv akcionara | Broj akcija | Iznos uloga | Procenat vlasn. |
| Galič Stanko | 206 | 103.000 | 40,71146245 % |
| Zorka Pharma- hemija d.o.o. Šabac | 50 | 25.000 | 9,881422925% |
| Butinar Primož | 50 | 25.000 | 9,881422925% |
| Piknik park d.o.o. | 50 | 25.000 | 9,881422925% |
| Otrantкomerc a.d. Podgorica | 50 | 25.000 | 9,881422925% |
| TC Zenit d.o.o. Banja Luka | 50 | 25.000 | 9,881422925% |
| Jancin d.o.o. Ljubljana | 50 | 25.000 | 9,881422925% |

**Kapital – Napomena – 3BS**

Struktura osnovnog kapilata društva na dan 30.06.2023. godine čine:

* Akcijski kapital 253.000 KM, (506 akcija nominalne vrijednosti 500 KM).
* Zakonske rezerve 25 300 KM
* Nerealizovani dobitci/gubitci 11.746 KM
* Neraspoređena dobit ranijih godina 361.006 KM
* Dobit tekućeg perioda 10.228 KM

**Ukupno kapital 661.280 KM**

**10. KRATKOROČNE OBAVEZE – Napomena 4BS**

Kratkoročne obaveze Društva na dan 30.06.2023. godine ukupno iznose 25.674 KM.

Najvećim dijelom se sastoje od obaveza su obaveze prema dobavljačima u RS i Federaciji BH u iznosu od 4.547 KM, obaveze za zarade zaposlenih i naknade zarada u iznosu od 18.817 KM , kao i preostalih tekućih obaveza prema UO i naknada u iznosu od 682 KM i obaveze za ostale poreze i doprinose u iznosu od 1.628 KM.

**Sudski sporovi:**

Tužba Duško Šuka broj: 71 0 Rs 371741 22 Rs dana 14.07.2022. godine (tužba zbog neisplaćene otpremnine);

Sudski spor kod Općinskog suda u Sarajevu broj: 65 0 P 958627 22 P sa Feđom Krivošićem zbog namirenja dospjelog duga od 240.000,00 KM.

**11.UPRAVLJANJE FINANSIJSKIM RIZICIMA**

Upravljanje finansijskim rizicima Društvo je u svom redovnom poslovanju u različitom obimu izloženo određenim finansijskim rizicima i to:

* Tržišnim rizicima,
* Riziku likvidnosti,
* Kreditnom riziku.

Upravljanje rizicima u Društvu je usmjereno na minimiziranje potencijalnih negativnih uticaja na finansijsko stanje i poslovanje Društva u situaciji nepredvidivosti finansijskih tržišta.

***11.1.Tržišni rizik***

Društvo je izloženo riziku od promjene kursa stranih valuta prilikom poslovanja u zemlji i inostranstvu, a koji proističe iz poslovanja sa različitim valutama, prvenstveno EUR.

Devizni rizik nastaje u slučajevima neusklađenosti finansijskih sredstava i obaveza izraženih u stranoj valuti i/ili sa valutnom klauzulom. U mjeri u kojoj je to moguće, Društvo minimizira devizni rizik kroz minimiziranje otvorene devizne pozicije. Rizik od promjene kamatnih stopa Društvo je izloženo raznim rizicima koji kroz efekte promjena visine tržišnih kamatnih stopa djeluju na njegov finansijski položaj i tokove gotovine. Poslovanje Društva je izloženo riziku promjene kamatnih stopa u mjeri u kojoj kamatonosna sredstva (uključujući investicije) i kamatonosne obaveze dospijevaju za naplatu u različito vrijeme ili u različitim iznosima. S obzirom da Društvo nema značajnu kamatonosnu imovinu, prihod Društva i tokovi gotovine su u velikoj mjeri nezavisni od promjena tržišnih kamatnih stopa. Rizik Društva od promjena fer vrijednosti kamatnih stopa proističe prvenstveno iz obaveza po osnovu primljenih kratkoročnih pozajmica od banaka. Aktivnosti upravljanja rizicima imaju za cilj da optimiziraju neto rashod od kamata, uz uslov da su tržišne kamatne stope na nivou koji je u skladu sa poslovnom strategijom Društva.

***11.2. Rizik likvidnosti***

Rizik likvidnosti je rizik da Društvo neće biti u mogućnosti da finansira sredstva odgovarajućim izvorima finansiranja sa stanovišta rokova i stopa i rizik nemogućnosti da se sredstvo realizuje po razumnoj cijeni u odgovarajućem vremenskom okviru. Društvo upravlja likvidnošću sa ciljem da osigura da izvori finansiranja budu raspoloživi za izmirenje obaveza u trenutku njihovog dospijeća.

***11.3. Kreditni rizik***

Kreditni rizik je rizik nastanka finansijskih gubitaka Društva kao rezultat kašnjenja klijenata ili druge ugovorne strane u izmirivanju ugovornih obaveza. Kreditni rizik se prvenstveno vezuje za izloženost Društva po osnovu gotovine i gotovinskih ekvivalenata, depozita u bankama i finansijskim institucijama, potraživanja od pravnih lica i preuzetih obaveza.

Banja Luka, juli 2023. godine

Lice odgovorno za sastavljanje nota:

--------------------------------------------

Milja Tomašević br.SRT-0007/23

Izvršni direktori:

--------------------------------------------

Vladan Jović

--------------------------------------------

Pero Jandrić